
NUOMOS SUTARTIS

I. SPECIALIOJI DALIS

20..... m. ....................... d. Nr.
................................
(sudarymo vieta)

Lietuvos kariuomenės Judėjimo organizavimo tarnyba, įmonės kodas 188754410, atstovaujama vado plk. ltn. Ričardo Veikučio, veikiančio pagal Judėjimo organizavimo tarnybos nuostatus, patvirtintus Lietuvos Respublikos krašto apsaugos ministro 2014 m. gegužės 28 d. įsakymu Nr. V-459, (toliau – Nuomininkas), ir (Nuomotojas), atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Nuomotojas), (jei tai ūkio subjektų grupė –atitinkami duomenys apie kiekvieną partnerį) toliau kartu šioje sutartyje vadinami „Šalimis“, o kiekvienas atskirai – „Šalimi“, vadovaudamosi Lietuvos Respublikos viešųjų pirkimų įstatymu arba Mažos vertės pirkimų tvarkos aprašu sudarė šią nuomos sutartį, toliau vadinamą „Sutartimi“, ir susitarė dėl toliau išvardintų sąlygų:
	1. Sutarties objektas.
Nuomotojas įsipareigoja išnuomoti Nuomininkui biuro konteinerius (toliau – nuomos objektai), atitinkančius Sutarties 1 priede „Biuro konteinerio nuomos techninė specifikacija“ nustatytus reikalavimus. Nuomininkas įsipareigoja priimti reikalavimus atitinkančius nuomos objektus ir atsiskaityti už jų nuomą bei suteiktas paslaugas Sutartyje nustatyta tvarka.
Nuomotojas taip pat užtikrina nuomos objektų pristatymą, pastatymą, prijungimą, paruošimą naudoti, techninę priežiūrą ir gedimų šalinimą, o pasibaigus nuomai – išmontavimą, išvežimą ir pastatymo vietos sutvarkymą Sutarties 1 priede nustatyta apimtimi.
Nuomos objektai užsakomi pagal faktinį Nuomininko poreikį; vienu metu nuomojama ne daugiau kaip 10 konteinerių. Nuomininkas neįsipareigoja išsinuomoti visų 10 konteinerių ar išnaudoti visos maksimalios Sutarties vertės.

	2. Sutarties kaina / nuomos įkainiai
2.1. Maksimali Sutarties vertė su pridėtinės vertės mokesčiu (PVM) – 15 000,00 Eur (penkiolika tūkstančių eurų 00 ct).
2.2. Sutarčiai taikoma fiksuoto įkainio kainodara. Konteinerių nuomos, atvežimo ir pasiėmimo įkainiai bei jų taikymo tvarka nustatyti Sutarties 2 priede. Taikant Sutarties bendrosios dalies 2.4 ir 3.2 papunkčius, konteinerių atvežimas ir pasiėmimas apmokami atskirai pagal Sutarties 2 priede nustatytus įkainius ir į nuomos įkainius neįtraukiami. Pakrovimo ir iškrovimo išlaidos įskaičiuojamos į nuomos įkainius.
2.3. Vietoje Sutarties bendrosios dalies 2.2–2.3 papunkčių taikomos šios perskaičiavimo taisyklės:
2.3.1. Pasikeitus PVM tarifui, įkainiai be PVM nesikeičia, o įkainiai su PVM perskaičiuojami taikant naują tarifą teisės aktuose nustatyta tvarka ir terminais.
2.3.2. Periodinis įkainių perskaičiavimas dėl bendro kainų lygio pokyčio nenumatomas.
2.4. Perskaičiavus įkainius, maksimali Sutarties vertė su PVM nedidinama. Užsakymai teikiami neviršijant šios vertės ir įvertinus visas pagal ankstesnius užsakymus mokėtinas sumas, įskaitant konteinerių pasiėmimą.


	3. Nuomos objekto pristatymo vieta, nuomos terminas ir sąlygos
3.1. Pristatymo vietos – Sutarties 1 priedo 6.1–6.5 papunkčiuose nurodytos vietos ir kitos Nuomininko užsakyme nurodytos vietos Lietuvos Respublikos teritorijoje. Nuomos objektai pristatomi, pastatomi, prijungiami prie išorės tinklų ir paruošiami naudoti per 5 darbo dienas nuo rašytinio Nuomininko užsakymo gavimo dienos.
3.2. Nuomos terminas – kiekviename Nuomininko užsakyme nurodytas laikotarpis, neviršijantis Sutarties galiojimo termino. Nuomos mokestis skaičiuojamas nuo nuomos objektų perdavimo Nuomininkui dienos, kai perdavimas įforminamas perdavimo–priėmimo aktu, tačiau ne anksčiau kaip nuo užsakyme nurodytos nuomos pradžios.
3.3. Nuomos sąlygos:
3.3.1. Užsakymai teikiami elektroniniu paštu Sutartyje nurodytam atsakingam Nuomotojo asmeniui. Užsakyme nurodomas konteinerių skaičius, nuomos pradžios ir pabaigos datos, pristatymo vieta ir Sutarties 1 priede numatyti derintini duomenys. Nuomininkui pageidaujant ankstesnės nuomos pradžios, Šalys elektroniniu paštu gali susitarti dėl trumpesnio nuomos objektų pristatymo ir paruošimo naudoti termino. Nesusitarus dėl trumpesnio termino, taikomas Sutarties specialiosios dalies 3.1 papunktyje nustatytas 5 darbo dienų terminas.
3.3.2. Paruošti naudoti konteineriai perduodami Nuomininkui Šalims pasirašant perdavimo–priėmimo aktą ir pateikiant perduodamų materialinių vertybių aprašą. Taikant Sutarties bendrosios dalies 3.2 papunktį, perdavimo–priėmimo aktas pasirašomas konteinerių perdavimo dieną. Pasibaigus užsakyme nurodytam nuomos laikotarpiui, Nuomotojas per 5 darbo dienas savo priemonėmis išmontuoja ir išveža konteinerius bei sutvarko jų pastatymo vietą Sutarties 1 priede nustatyta apimtimi. Šis pasiėmimo terminas nepratęsia nuomos laikotarpio. Už laiką po užsakyme nurodytos nuomos pabaigos nuomos mokestis neskaičiuojamas, jeigu Nuomininkas konteinerių nebenaudoja ir sudaro sąlygas juos pasiimti. Konteinerių grąžinimas įforminamas Šalių pasirašytu grąžinimo aktu.


	4. Apmokėjimo tvarka:
4.1. Su Nuomotoju atsiskaitoma Sutarties bendrosios dalies 4 punkte nustatyta tvarka.
4.2. Sąskaita už konkretų užsakymą teikiama pasibaigus nuomos laikotarpiui ir pasiėmus konteinerius. Į ją įtraukiamas mokestis už faktinę nuomą, atvežimą ir pasiėmimą pagal Sutarties 2 priede nustatytus įkainius ir jų taikymo tvarką. Avansinis mokėjimas nenumatomas.
4.3. Sąskaitos faktūros teikiamos per Sąskaitų administravimo bendrąją informacinę sistemą (SABIS), nurodant Sutarties numerį ir datą. Kartu su sąskaita pateikiama Šalių pasirašyto konteinerių grąžinimo akto kopija. Taip pat pateikiamos atitinkamo užsakymo Šalių pasirašyto perdavimo–priėmimo akto ir perduodamų materialinių vertybių aprašo kopijos, jeigu šie dokumentai nebuvo pateikti anksčiau.


	5. Papildomos Sutarties nutraukimo sąlygos
5.1. Nuomotojui vėluojant pristatyti nuomos objektą daugiau kaip 5 darbo dienas nuo Sutarties specialiosios dalies 3.1 papunktyje nurodyto termino, Nuomininkas turi teisę Sutarties bendrojoje dalyje nustatyta tvarka vienašališkai nutraukti Sutartį.


	6. Nuomos objekto kokybė 
Nuomos objektas ir jo komplektacija turi atitikti Sutarties 1 priede nustatytus reikalavimus. Nuomotojas privalo užtikrinti konteinerių ir juose esančios įrangos tinkamą kokybę bei tinkamumą naudoti pagal paskirtį visą nuomos laikotarpį.

	7. Nuomotojo pristatyto nuomos objekto kokybės garantijos terminas 
7.1. Nuomotojas po raštiško Nuomininko pranešimo per 72 valandas neatitinkantį reikalavimų nuomos objektą turi pakeisti atitinkančiu Sutarties ir Sutarties 1 priedo reikalavimus bei kompensuoti Nuomininko patirtus nuostolius (jeigu tokių buvo).
7.2. Nuomotojas garantuoja išnuomojamo objekto kokybę visą nuomos terminą. 
7.3. Nuomotojas privalo pradėti šalinti gedimus, juos šalinti ir pakeisti sugedusią įrangą Sutarties 1 priedo 4.3 punkte nustatyta tvarka ir terminais. Taikant Sutarties bendrosios dalies 6.3 papunktį, sugedusi įranga keičiama lygiaverte arba geresnių charakteristikų įranga, suderinus su Nuomininku. Jeigu būtina pakeisti visą nuomos objektą, jis keičiamas Sutarties specialiosios dalies 7.1 papunktyje nustatytu terminu kitu Sutarties ir jos 1 priedo reikalavimus atitinkančiu nuomos objektu; reikalavimas pakeisti jį nauju netaikomas.
7.4. Nuomotojas užtikrina pranešimų apie gedimus priėmimą ir Sutarties 1 priedo 4.3 punkte nustatytų įsipareigojimų vykdymą taip pat poilsio bei švenčių dienomis. Sutarties 1 priedo 4.3 punkte nustatyti 12 ir 24 valandų terminai skaičiuojami nepertraukiamai nuo pranešimo gavimo momento ir neperkeliami į kitą darbo dieną. Šiems terminams Sutarties bendrosios dalies 1.5 papunktis netaikomas.

	8. Sutarties įvykdymo užtikrinimas
Sutarties įvykdymui užtikrinti draudimo bendrovės laidavimo rašto arba banko garantijos nebus reikalaujama.

	9. Kitos sąlygos
9.1. Sutarties bendrosios dalies 10.4 papunktyje nurodytas Šalių iš anksto sutartų minimalių nuostolių dydis yra 7 (septyni) proc. maksimalios Sutarties vertės be PVM, tačiau ne daugiau kaip pagal Sutartį neįvykdytų įsipareigojimų vertė be PVM. Neužsakyta nuomos ir susijusių paslaugų apimtis nelaikoma neįvykdytais įsipareigojimais.
9.2. Papildomos sąlygos:
9.2.1. Sutarties bendrosios dalies 10.1 papunktyje nurodytas Šalių iš anksto sutartų minimalių nuostolių dydis yra 0,2 proc. nepristatytų nuomos objektų nuomos kainos be PVM, apskaičiuotos už konkrečiame užsakyme nustatytą nuomos laikotarpį, už kiekvieną uždelstą kalendorinę dieną.
9.2.2. Jeigu vykdant Sutartį reikia patekti į karinę teritoriją, Sutarties bendrosios dalies 3.7 papunktyje nurodyti asmens duomenys – vardai, pavardės, pareigos, pilietybės ir lankymosi karinėje teritorijoje trukmė – tvarkomi patekimo į karinę teritoriją organizavimo ir saugumo užtikrinimo tikslais.
9.2.3. Taikant Sutarties bendrosios dalies 10.3 papunktį, Šalių iš anksto sutarti minimalūs nuostoliai skaičiuojami už kiekvieną uždelstą kalendorinę dieną ir sudaro 0,2 proc. nuomos objektų, kurių trūkumai nepašalinti arba kurie nepakeisti, nuomos kainos be PVM, apskaičiuotos už konkrečiame užsakyme nustatytą nuomos laikotarpį.
9.3. Nuomotojas turi teisę pasitelkti subtiekėjus Sutartyje nustatyta tvarka. Nuomotojas atsako už jų veiksmus ir įsipareigojimų vykdymą kaip už savo. Subtiekėjų pasitelkimas neatleidžia Nuomotojo nuo įsipareigojimų pagal Sutartį.
Pasitelkiamų subtiekėjų pavadinimai ir jų vykdomų sutartinių įsipareigojimų dalis: ____________________.(Nurodomi subtiekėjų pavadinimai ir jų vykdomų sutartinių įsipareigojimų dalis arba įrašoma „Nepasitelkiami“.)
9.4. Sutarties bendrosios dalies 8.1.2 papunktyje nurodytas nenugalimos jėgos aplinkybių trukmės terminas – 14 (keturiolika) kalendorinių dienų.
9.5. Nuomotojo atstovas (-ai): ____________________ (pareigos, vardas, pavardė, telefono numeris, elektroninio pašto adresas).
9.6. Nuomininko atstovas (-ai): ____________________ (pareigos, vardas, pavardė, telefono numeris, elektroninio pašto adresas).
9.7. Asmuo, atsakingas už Sutarties ir jos pakeitimų paskelbimą: ____________________ (pareigos, vardas, pavardė, telefono numeris, elektroninio pašto adresas).
9.8. Sutarties priedai:
9.8.1. 1 priedas – Biuro konteinerio nuomos techninė specifikacija, 3 lapai;
9.8.2. 2 priedas – Biuro konteinerių nuomos įkainiai, 2 lapai.
9.9. Sutarties bendrosios dalies 10.7 papunktis netaikomas. Už pavėluotą atsiskaitymą taikomos Sutarties bendrosios dalies 4 punkto nuostatos.
9.10. Nutraukus Sutartį Sutarties bendrosios dalies 8.2.4 papunktyje nurodytu pagrindu, taikomas Sutarties bendrosios dalies 10.5 papunktis, o 10.4 papunktyje nustatyti Šalių iš anksto sutarti minimalūs nuostoliai papildomai neskaičiuojami. Taikant 10.5 papunktį, nuomos objekto su trūkumais nuomos kaina be PVM apskaičiuojama už konkrečiame užsakyme nustatytą nuomos laikotarpį.
9.11. Sutarties specialiosios dalies 2 skyriuje nustatyta tvarka atliktas įkainių perskaičiavimas nelaikomas Sutarties bendrosios dalies 8.2.3 papunktyje nurodytu pagrindu nutraukti Sutartį.


	10. Sutarties įsigaliojimas / galiojimo terminas / pratęsimas 
10.1. Sutartis įsigalioja Sutarties bendrosios dalies 11.1 papunktyje nustatyta tvarka ir galioja 36 mėnesius, o finansinių įsipareigojimų atžvilgiu – iki visiško jų įvykdymo.
10.2. Sutarties pratęsimas nenumatomas. 


	11. Nuomininko rekvizitai

11.1. Lietuvos kariuomenės 
Judėjimo organizavimo tarnyba
Kodas 188754410
Prūsų g. 1, Vilnius
Lietuva

11.2. Mokėtojo rekvizitai
Lietuvos kariuomenė
Šv. Ignoto g. 8, Vilnius
Įm. kodas 188732677
PVM kodas  LT887326716
Lietuvos Respublikos finansų ministerija, 
Banko kodas 40 400
A. s. LT62 40400 63610 001175
	12. Nuomotojo rekvizitai


Atsakingi asmenys

(pareigos, vardas, pavardė, telefonas, elektroninis paštas)

NUOMOS SUTARTIS

II. BENDROJI DALIS

1. Sąvokos
1.1. Šioje Sutartyje naudojamos pagrindinės sąvokos:
1.1.1. Sutartis – šios nuomos sutarties bendroji ir specialioji dalys, nuomos sutarties priedai. 
1.1.2. Sutarties Šalys – Nuomininkas ir Nuomotojas:
1.1.2.1. Nuomininkas – tai Sutarties Šalis, kurios rekvizitai nurodyti Sutartyje, nuomojantis nuomos objektą šioje Sutartyje nurodytomis sąlygomis;
1.1.2.2. Nuomotojas – tai Sutarties Šalis, kurios rekvizitai nurodyti Sutartyje, išnuomojantis nuomos objektą šioje Sutartyje nurodytomis sąlygomis.
1.1.3. Gavėjas – Nuomininko padalinys, nurodytas Sutarties specialiojoje dalyje arba Sutarties priede, kuriam pristatomas išnuomojamas nuomos objektas.
1.1.4. Trečiasis asmuo – bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos), kuris nėra šios Sutarties Šalis ir Gavėjas.
1.1.5. Licencijos – visos reikalingos licencijos ir (arba) leidimai, būtini Sutarties vykdymui.
1.1.6. Sutarties objektas – daiktai (toliau – nuomos objektas) ir visos su jų nuoma susijusios paslaugos (personalo mokymai, instaliavimas, įdiegimas, pristatymas ir kt.), dėl kurių Sutarties Šalys susitarė Sutarties specialiojoje dalyje ir kurie atitinka Nuomininko nustatytus reikalavimus.
1.1.7. Šalių iš anksto sutarti minimalūs nuostoliai – tai Sutarties nustatyta arba Sutartyje nustatyta tvarka apskaičiuota ir neginčijama pinigų suma, kurią Nuomotojas įsipareigoja sumokėti Nuomininkui, jeigu prievolė neįvykdyta arba netinkamai įvykdyta.
1.1.8. Kainodaros taisyklės – Sutartyje nustatyta kaina ar Sutarties kainos apskaičiavimo bei koregavimo taisyklės.
1.2. Šalių iš anksto sutartų minimalių nuostolių skaičiavimas pradedamas kitą dieną po paskutinės pagal Sutartį įsipareigojimų įvykdymo termino dienos ir baigiamas Sutarties Šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).
1.3. Sutarties dalių ir skyrių pavadinimai yra naudojami tik nuorodų patogumui ir aiškinant Sutartį gali būti naudojami kaip papildoma priemonė.
1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis. 
1.5. Jeigu mokėjimų ar prievolių įvykdymo terminas sutampa su oficialių švenčių ir ne darbo diena Lietuvos Respublikoje, pagal Sutartį prievolės įvykdymo ir mokėjimų terminas yra po to einanti darbo diena. 
1.6. Sutartyje, kur reikalauja kontekstas, žodžiai, pateikti vienaskaita, gali turėti daugiskaitos prasmę ir atvirkščiai.
1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.

2. Sutarties kaina / įkainiai / kainodaros taisyklės
2.1. Sutarties kaina / įkainiai – pinigų suma, kurią Nuomininkas Sutartyje nustatyta tvarka ir terminais įsipareigoja sumokėti Nuomotojui.
2.2. Sutarties kaina / įkainiai yra pastovūs ir nekeičiami visą Sutarties galiojimo laikotarpį, išskyrus atvejus, kai po Sutarties pasirašymo keičiasi nuomos objekto nuomai taikomo PVM / akcizų tarifas. Perskaičiuota kaina / įkainiai įforminami raštišku Šalių susitarimu (jei specialiojoje dalyje nurodyta, kad ši sąlyga taikoma).
2.3. Įkainiai keičiami vadovaujantis Sutarties priede nustatytomis kainodaros taisyklėmis. Perskaičiuoti įkainiai įforminami raštišku Šalių susitarimu.
2.4. Nuomotojas į Sutarties kainą / nuomos objekto nuomos įkainius privalo įskaičiuoti visas su nuomos objekto tiekimu susijusias išlaidas ir mokesčius, įskaitant, bet neapsiribojant:
2.4.1. logistikos (transportavimo) išlaidas;
2.4.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su nuomos objekto tiekimu susijusias išlaidas;
2.4.3. visas su dokumentų, kurių reikalauja Nuomininkas, rengimu ir pateikimu susijusias išlaidas;
2.4.4. pristatyto nuomos objekto surinkimo vietoje ir (arba) paleidimo, ir (arba) priežiūros išlaidas;
2.4.5. aprūpinimo įrankiais, reikalingais pristatyto nuomos objekto surinkimui ir (arba) priežiūrai, išlaidas;
2.4.6. naudojimo ir priežiūros instrukcijų, numatytų techninėje specifikacijoje, pateikimo išlaidas;
2.4.7. nuomos objekto remonto išlaidas kokybės garantijos laikotarpiu.
2.5. Užsienio valiutų kursų svyravimo, gamintojų kainų keitimo rizika tenka Nuomotojui.

3. Nuomos objekto tiekimo terminai ir sąlygos
3.1. Nuomos objektas pristatomas Sutarties specialiojoje dalyje (arba Sutarties priede (-uose)) numatytais terminais ir tvarka.
3.2. Nuomos objektą Nuomotojas pristato savo rizika be papildomo apmokėjimo. Nuomininkas valdymo ir naudojimosi teisę į išnuomojamą nuomos objektą įgyja abiem Šalims pasirašius perdavimo–priėmimo aktą, kuris pasirašomas tik tuo atveju, jeigu nuomos objektas yra kokybiškas ir atitinka Sutartyje ir jos priede (-uose) nustatytus reikalavimus (jeigu perdavimo–priėmimo aktas nepasirašomas, specialiojoje dalyje nurodomas kitas dokumentas, kuris bus pasirašomas patvirtinant nuomos objekto  perdavimą–priėmimą)). Kai pristatytas nuomos objektas yra kokybiškas ir atitinka Sutartyje ir jos priede (-uose) nustatytus reikalavimus, dokumentas, patvirtinantis nuomos objekto perdavimą–priėmimą, turi būti pasirašomas ne vėliau kaip per 5 darbo dienas. 
3.3. Nuomotojui pristačius mažesnį nuomojamo objekto kiekį negu nurodyta Sutartyje / paraiškose / užsakymuose, Nuomininkas grąžina Nuomotojui pristatytą nuomos objekto kiekį ir laikoma, kad nuomos objektas nebuvo pristatytas, o Nuomotojui (jeigu dėl to praleidžiamas nuomos objekto pristatymo terminas) taikomos Sutarties bendrosios dalies 10.1 papunktyje numatytos sankcijos. 
3.4. Nuomotojas įsipareigoja po Sutarties įsigaliojimo Sutarties specialiojoje dalyje nurodytais terminais:
3.4.1. parengti, pagaminti, suderinti su Nuomininku ir patvirtinti išnuomojamo nuomos objekto darbinius etalonus (2 egz., vienas – Nuomininkui, antras – Nuomotojui), kurie atitiktų Sutartyje ir jos priede (-uose) nustatytus reikalavimus (jei specialiojoje dalyje nurodyta, kad ši sąlyga taikoma);
3.4.2. suderinti su Nuomininku nuomos objekto naudojimo (priežiūros) instrukciją, kuri pateikiama kartu su nuomos objektu (jei specialiojoje dalyje nurodyta, kad ši sąlyga taikoma).
3.5. Nuomininkas Sutarties 3.4 papunktyje nurodytus nuomos objekto darbinius etalonus ir su juo pateiktus nuomos objekto gamybai naudojamų pagrindinių ir pagalbinių medžiagų pavyzdžius Nuomotojui grąžina tik tada, kai Nuomotojas būna įvykdęs visus sutartinius įsipareigojimus, įskaitant garantinius įsipareigojimus.
3.6. Jeigu Sutarties galiojimo metu nuomos objekto gamintojas pakeičia / atnaujina pagal šią Sutartį nuomojamo nuomos objekto modelį / pavadinimą, kuris yra nurodytas Sutartyje, Nuomotojas turi teisę, prieš tai suderinęs su Nuomininku ir su juo pasirašęs papildomą susitarimą, pateikti naujo modelio / pavadinimo nuomos objektą. Naujo modelio / pavadinimo nuomos objektas turi atitikti Sutartyje ir jos priede (-uose) išnuomojamam nuomos objektui nustatytus reikalavimus, o jo techniniai duomenys negali būti prasteni už techninius duomenis nuomos objekto, dėl kurio nuomos buvo sudaryta Sutartis. Naujo modelio nuomos objektas privalo būti suderinamas su kitu pagal šią Sutartį nuomojamu ir Nuomininkui jau perduotu nuomos objektu. Nuomos kaina, pateikus naujo modelio / pavadinimo nuomos objektą, nesikeičia.
3.7. Nuomotojas įsipareigoja nepasitelkti priešiškų valstybių piliečių (darbuotojų, subtiekėjų ir kt.), kai vykdant Sutartyje numatytus įsipareigojimus reikia patekti į karinę teritoriją. Priešiškomis valstybėmis yra laikomos valstybės, nurodytos Nacionalinio saugumo strategijoje, patvirtintoje Lietuvos Respublikos Seimo 2002 m. gegužės 28 d. nutarimu Nr. IX-907 „Dėl Nacionalinio saugumo strategijos patvirtinimo“, taip pat Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“. Nuomotojas įsipareigoja ne mažiau kaip prieš 3 darbo dienas iki patekimo į karinę teritoriją pranešti krašto apsaugos sistemos institucijai ar jos padaliniui, į kurio karinę teritoriją bus ketinama patekti, ir nurodyti ketinančių patekti į karinę teritoriją asmenų vardus, pavardes, pareigas, pilietybes ir lankymosi karinėje teritorijoje trukmę. Nuomotojo atstovai, patekdami į karinę teritoriją, privalo pateikti asmens tapatybę ir pilietybę patvirtinančius dokumentus.

4. Mokėjimo terminai ir sąlygos
Nuomotojui sumokama, kai Sutarties objektas, atitinkantis Sutartyje ir jos priede (-uose) nustatytus reikalavimus, perduodamas Nuomininkui, abiem Šalims pasirašius dokumentą, patvirtinantį nuomos objekto perdavimą–priėmimą, per 30 (trisdešimt) dienų nuo sąskaitos gavimo dienos (sąskaita faktūra turi būti pateikiama Viešųjų pirkimų įstatymo 22 straipsnio 3 dalyje numatytomis elektroninėmis priemonėmis). Nuomininkui vėluojant atsiskaityti šiame punkte numatytu terminu, Nuomininkas, Nuomotojui pareikalavus (ne vėliau kaip per 30 (trisdešimt) dienų nuo pareikalavimo gavimo), moka palūkanas pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą. 

5. Nuomos objekto kokybė
5.1. Nuomos objektas turi atitikti Sutartyje ir jos priede (-uose) nurodytus reikalavimus. 
5.2. Nuomos objekto perdavimo–priėmimo metu nustačius jo neatitikimą Sutartyje ir jos priede (-uose) nustatytiems reikalavimams, nedelsiant kviečiami Nuomotojo atstovai, kuriems dalyvaujant surašomas aktas, nuomos objektas nepriimamas, o Nuomotojui taikoma sutartinė atsakomybė (šiuo atveju sutartinė atsakomybė taikoma, jeigu nuomos objekto pristatymo terminas jau pasibaigęs).
5.3. Tuo atveju, kai konfliktas dėl nuomos objekto kokybės ir jo atitikties Sutartyje ir jos priede (-uose) nustatytiems reikalavimams negali būti išspręstas Sutarties Šalių susitarimu, Šalys turi teisę kviesti nepriklausomus ekspertus. Visas su ekspertų darbu susijusias išlaidas padengia Šalis, kurios nenaudai priimtas ekspertų sprendimas.

6. Nuomos objekto kokybės garantija
6.1. Nuomos objekto kokybę Nuomotojas privalo užtikrinti visą Sutarties specialiojoje dalyje nurodytą nuomos objekto nuomos terminą (toliau – garantinis terminas).
6.2. Garantinio termino metu Nuomotojas privalo ne vėliau kaip per Sutarties specialiojoje dalyje nustatytą terminą savo sąskaita nuomos objektą su trūkumais pakeisti nauju nuomos objektu, atitinkančiu šioje Sutartyje ir jos priede (-uose) nustatytus reikalavimus (jei specialiojoje dalyje nurodyta, kad ši sąlyga taikoma), trūkumų šalinimo laikotarpiui.
6.3. Kokybės garantijos termino metu Nuomotojas privalo ne vėliau kaip per Sutarties specialiojoje dalyje nustatytą terminą savo sąskaita pašalinti nuomos objekto trūkumus arba, nepavykus jų pašalinti, nuomos objektą su trūkumais savo sąskaita pakeisti nauju, atitinkančiu šioje Sutartyje ir jos priede (-uose) nustatytus reikalavimus.
6.4. Apie garantinio termino metu pastebėtus nuomos objekto trūkumus Nuomotojas informuojamas raštu (arba el. paštu). Pareikšti pretenziją dėl nuomos objekto kokybės galima viso garantinio / tinkamumo naudoti termino galiojimo metu.

7. Nenugalimos jėgos (force majeure) aplinkybės
7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos aprašo patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms, Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

8. Sutarties nutraukimas
8.1. Ši Sutartis gali būti nutraukta:
8.1.1. raštišku Šalių susitarimu; 
8.1.2. nenugalimos jėgos aplinkybėms užtrukus ilgiau nei Sutarties specialiojoje dalyje nurodytą dienų skaičių (priklausomai nuo Sutarties vykdymo specifikos, konkretus terminas, nurodomas Sutarties specialiojoje dalyje, gali būti nuo 14 iki 60 dienų) ir abiem Šalims nesudarius susitarimų dėl šios Sutarties pakeitimo, leidžiančių Šalims toliau vykdyti savo įsipareigojimus.
8.2. Nuomininkas, ne vėliau kaip prieš 7 (septynias) dienas (jeigu Sutarties specialiojoje dalyje nenurodytas kitas terminas) raštu informavęs Nuomotoją, turi teisę vienašališkai nutraukti Sutartį, jeigu:
8.2.1. Nuomotojas vėluoja pristatyti nuomos objektą Sutarties specialiojoje dalyje nurodytu terminu; 
8.2.2. Nuomotojas nevykdo (ar informuoja, kad negalės vykdyti) sutartinio įsipareigojimo išnuomoti nuomos objektą;
8.2.3. Nuomotojas didina nuomos kainas / įkainius, išskyrus Sutarties bendrosios dalies 2.2 papunktyje numatytą atvejį;
8.2.4. Nuomotojas nevykdo arba netinkamai vykdo Sutarties bendrosios dalies 6 punkte numatytus garantinius įsipareigojimus;
8.2.5. Nuomotojas nevykdo Sutarties bendrosios dalies 11.4 papunktyje numatyto įsipareigojimo (jeigu Sutarties vykdymas bus užtikrintas laidavimu arba banko garantija);
8.2.6. Nuomotojo pateiktas nuomos objektas ar jo kokybė neatitinka Sutartyje ir jos priede  (-uose) nustatytų reikalavimų;
8.2.7. Nuomotojas yra likviduojamas arba kreipiamasi į teismą dėl bankroto ar restruktūrizavimo bylos iškėlimo, arba jam iškelta bankroto ar restruktūrizavimo byla, arba priimamas sprendimas dėl neteisminės bankroto procedūros pradėjimo;
8.2.8. paaiškėjus, kad Sutarties galiojimo laikotarpiu Nuomotojas yra įtrauktas į Nepatikimų tiekėjų ar Melagingą informaciją pateikusių tiekėjų sąrašus; 
8.2.9. paaiškėjus, kad Nuomotojas nėra patikimas ir kelia pavojų nacionaliniam saugumui;
8.2.10. Sutarties vykdymo metu paaiškėjus, kad Nuomotojas turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį / Viešųjų pirkimų, atliekamų gynybos ir saugumo srityje, įstatymo 33 straipsnio 1 dalį; 
8.2.11. Sutarties vykdymo metu paaiškėjus, kad Sutartis buvo pakeista pažeidžiant Viešųjų pirkimų įstatymo 89 straipsnį / Viešųjų pirkimų, atliekamų gynybos ir saugumo srityje, įstatymo 50 straipsnio 6 dalį.
9. Ginčų sprendimo tvarka
9.1. Sutartis sudaryta ir turi būti aiškinama pagal Lietuvos Respublikos teisę.
9.2. Visi tarp Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Nuomininko (jeigu Nuomininkas ne juridinis asmuo, o Lietuvos kariuomenės padalinys – pagal juridinio asmens – Lietuvos kariuomenės) buveinės vietą.

10. Atsakomybė
10.1. Pavėlavęs pristatyti nuomos objektą per Sutarties specialiojoje dalyje nurodytą terminą, Nuomotojas moka Nuomininkui nuo 0,05 iki 0,2 proc. dydžio (konkretus dydis nurodomas Sutarties specialiojoje dalyje) nuo nepristatyto nuomos objekto nuomos kainos be PVM už kiekvieną uždelstą dieną / valandą (taikoma priklausomai nuo to, kaip įsipareigojimo terminas yra skaičiuojamas Sutarties specialiojoje dalyje) Šalių iš anksto sutartus minimalius nuostolius, kurių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius, Nuomotojui nevykdant arba netinkamai vykdant Sutartį. Šalių iš anksto sutartus minimalius nuostolius Nuomotojas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.
10.2. Garantinio termino metu pavėlavęs per Sutarties specialiojoje dalyje nustatytą terminą įvykdyti Sutarties bendrosios dalies 6.2 papunktyje nustatytus įsipareigojimus, Nuomotojas moka Nuomininkui nuo 0,05 iki 0,2 proc. dydžio (konkretus dydis nurodomas Sutarties specialiojoje dalyje) nuo nuomos objekto, kuris yra nepakeistas, nuomos kainos už kiekvieną uždelstą dieną / valandą Šalių iš anksto sutartus minimalius nuostolius, kurių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius, Nuomotojui nevykdant arba netinkamai vykdant savo įsipareigojimus, susijusius su nuomos objekto garantiniu terminu.
10.3. Garantinio termino metu pavėlavęs per Sutarties specialiojoje dalyje nustatytą terminą įvykdyti Sutarties bendrosios dalies 6.3 papunktyje nustatytus įsipareigojimus, Nuomotojas moka Nuomininkui 0,2 proc. dydžio nuo nuomos objekto, kurio trūkumai nepašalinti, ar nuomos objekto, kuris yra nepakeistas, nuomos kainos už kiekvieną uždelstą dieną / valandą Šalių iš anksto sutartus minimalius nuostolius, kurių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius, Nuomotojui nevykdant arba netinkamai vykdant savo įsipareigojimus, susijusius su nuomos objekto garantiniu terminu.
10.4. Nutraukus Sutartį dėl Sutarties bendrosios dalies 8.2.1, 8.2.2, 8.2.3, 8.2.4, 8.2.5, 8.2.6 papunkčiuose, 8.2.5 (taikoma, kai Sutarties įvykdymas užtikrinimas laidavimo raštu ar garantija) papunktyje ar kitų Sutarties specialiojoje dalyje išvardytų priežasčių, Nuomotojas per 14 (keturiolika) dienų (skaičiuojant nuo Sutarties nutraukimo dienos) turi sumokėti Nuomininkui ne mažiau kaip 7 (septynių) proc. Sutarties kainos be PVM (arba bendros pasiūlymo kainos be PVM) (konkretus procentinis dydis arba konkreti fiksuota suma nurodoma Sutarties specialiojoje dalyje) Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų vertės. Šalių iš anksto sutartų minimalių nuostolių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius, Nuomotojui nevykdant ar netinkamai vykdant Sutartį.
10.5. Nutraukus Sutartį dėl Sutarties bendrosios dalies 8.2.4 papunktyje nurodytos priežasties, Nuomotojas per 7 (septynias) dienas (skaičiuojant nuo Sutarties nutraukimo dienos) turi sumokėti Nuomininkui nuomos objekto su trūkumais nuomos kainos be PVM dydžio Šalių iš anksto sutartus minimalius nuostolius. Šalių iš anksto sutartų minimalių nuostolių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius, Nuomotojui nevykdant ar netinkamai vykdant sutartį. 
10.6. Kiti sutartinės atsakomybės taikymo Nuomotojui atvejai nurodyti Sutarties specialiojoje dalyje.
10.7. Finansavimo vėlavimas iš biudžeto yra sąlyga, visiškai atleidžianti nuo civilinės atsakomybės ir palūkanų mokėjimo Nuomotojui už pavėluotą atsiskaitymą.

11. Sutarties galiojimas
11.1. Sutartis įsigalioja abiem Šalims ją pasirašius ir Nuomotojui pateikus Nuomininkui Sutarties įvykdymo užtikrinimo banko garantiją ar draudimo bendrovės laidavimo raštą (sąlyga taikoma, jeigu Sutarties vykdymas bus užtikrintas laidavimu arba banko garantija), užtikrinantį Sutarties bendrosios dalies 10.4 papunktyje nurodytos sumos sumokėjimą (banko garantijoje ar draudimo bendrovės laidavimo rašte garantas / laiduotojas turi įsipareigoti sumokėti Sutarties bendrosios dalies 10.4 papunktyje nurodytą sumą Nuomininkui nutraukus Sutartį dėl bent vienos iš 8.2.1–8.2.7 papunkčiuose ar kitų Sutarties specialiojoje dalyje išvardytų priežasčių). Garantija ar laidavimo raštas, kuriame nurodoma, kad garantas ar laiduotojas atsako tik už tiesioginių nuostolių atlyginimą, nebus priimamas, kadangi turi būti įsipareigojama atlyginti konkrečią Sutarties įvykdymo užtikrinimo sumą, nurodytą Sutarties 10.4 papunktyje) (jeigu Sutarties vykdymas bus užtikrintas laidavimu arba banko garantija).
11.2. Garantas / laiduotojas turi neatšaukiamai ir besąlygiškai įsipareigoti ne vėliau kaip per 14 (keturiolika) dienų nuo raštiško pranešimo, patvirtinančio Sutarties nutraukimą dėl Sutartyje numatytų pagrindų esant Nuomotojo kaltei, įvykdyti prievolę ir sumokėti įsipareigotą sumą, pinigus pervedant į Nuomininko sąskaitą (jeigu Sutarties vykdymas bus užtikrintas laidavimu arba banko garantija).
11.3. Nuomotojas ne vėliau kaip per 5 (penkias) darbo dienas nuo Sutarties pasirašymo pateikia Nuomininkui Sutarties bendrosios dalies 11.1 papunktyje nurodytą Sutarties įvykdymo užtikrinimo banko garantiją arba draudimo bendrovės laidavimo raštą, kuris galiotų dviem mėnesiais ilgiau nei Sutarties specialiojoje dalyje nurodytas nuomos objekto tiekimo terminas ar Sutarties galiojimo terminas. Sutarties įvykdymo užtikrinimo banko garantijoje arba draudimo bendrovės laidavimo rašte nurodytos sumos sumokėjimas neturi būti siejamas su visišku Nuomininko patirtų nuostolių atlyginimu ir neatleidžia Nuomotojo nuo pareigos juos visiškai atlyginti. Nuomotojas taip pat turi pateikti patvirtinimą iš draudimo bendrovės, kad laidavimo raštas yra galiojantis (jeigu Sutarties vykdymas bus užtikrintas laidavimu arba banko garantija). 
11.4. Jei Sutarties vykdymo metu Sutarties įvykdymo užtikrinimą išdavęs juridinis asmuo (bankas ar draudimo bendrovė) negali vykdyti savo įsipareigojimų (sustabdoma veikla, paskelbiamas moratoriumas ir pan.), Nuomotojas per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis, kaip ir ankstesnysis. Jei Nuomotojas nepateikia naujo Sutarties įvykdymo užtikrinimo, Nuomininkas turi teisę nutraukti Sutartį Sutarties bendrosios dalies 8.2.5 papunktyje nustatyta tvarka.
11.5. Sutarties įvykdymo užtikrinimas grąžinamas per 10 (dešimt) dienų nuo užtikrinimo galiojimo termino pabaigos, Nuomotojui pateikus raštišką prašymą (jeigu Sutarties vykdymas bus užtikrintas laidavimu arba banko garantija).
11.6. Sutarties sąlygos pirkimo sutarties galiojimo laikotarpiu negali būti keičiamos, išskyrus atvejus, kai pakeitimas galimas remiantis Viešųjų pirkimų įstatymo 89 straipsnio nuostatomis ir neprieštarauja pagrindiniams viešųjų pirkimų principams bei tikslui. Sutarties keitimo sąlygos, atitinkančios Viešųjų pirkimų įstatymo 89 straipsnio reikalavimus, privalo būti nurodytos Sutarties specialiojoje dalyje. 
11.7. Sutarties galiojimo metu Šalims pastebėjus techninio apsirikimo, rašybos klaidų (netinkamai perkeltos nuostatos iš pasiūlymo ar pirkimo sąlygų ir kt.), pasikeitus Sutartyje nurodytiems už Sutarties vykdymą atsakingiems asmenims ar Šalių rekvizitams, Sutarties Šalys raštišku susitarimu gali patikslinti Sutarties sąlygas nesikreipdamos į Viešųjų pirkimų tarnybą. Toks Sutarties sąlygų patikslinimas nebus laikomas Sutarties sąlygų keitimu.
11.8. Sutartis gali būti pratęsta Sutarties specialiojoje dalyje nustatytomis sąlygomis.
11.9. Sutarties specialiojoje dalyje numatyta Sutarties galiojimo termino pabaiga nereiškia Šalių prievolių pagal Sutartį pabaigos ir neatleidžia Šalių nuo civilinės atsakomybės už Sutarties pažeidimą.
12. Susirašinėjimas
12.1. Nuomininko ir Nuomotojo vienas kitam siunčiami pranešimai lietuvių / anglų (taikoma, jeigu Sutartis sudaroma anglų kalba) kalba turi būti raštiški. Šalių viena kitai siunčiami pranešimai turi būti siunčiami paštu, elektroniniu paštu arba įteikiami asmeniškai. Pranešimai turi būti siunčiami Sutarties specialiojoje dalyje Šalių rekvizituose nurodytais adresais, numeriais. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą.
12.2. Šalys įsipareigoja ne vėliau kaip per 3 (tris) darbo dienas raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Šalis, nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.

13. Informacijos konfidencialumas, slaptumas ir asmens duomenys 
13.1. Šalys privalo užtikrinti, kad informacija, kurią jos perduoda viena kitai, būtų naudojama tik vykdant Sutartį ir nebūtų naudojama tokiu būdu, kuris pakenktų informaciją perdavusiai Šaliai. 
13.2. Šalys įsipareigoja užtikrinti visos joms žinomos ir (ar) patikėtos informacijos slaptumą Sutarties galiojimo metu ir pasibaigus Sutarties galiojimo laikotarpiui ar ją nutraukus.
13.3. Nuomotojas įsipareigoja be Nuomininko išankstinio rašytinio sutikimo nenaudoti Nuomininko jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktų numatytus atvejus. 
13.4. Sutartyje ir jos prieduose nurodyti asmens duomenys (vardai, pavardės, pareigos, el. paštas ar telefono numeris) gali būti naudojami tik nustatant Šalių ar Gavėjo atsakingus asmenis už Sutarties vykdymą ir bendrauti Sutarties vykdymo klausimais. Jei Sutarties vykdymo metu yra tvarkomi kokie nors papildomi asmens duomenys, šie duomenys ir jų tvarkymo tikslas yra nurodomi Specialiosios dalies 9.2 papunktyje.
13.5. Šalys užtikrina, kad su asmens duomenimis, tvarkomais vykdant Sutartį, susipažins tik tie asmenys, kuriems tai yra būtina vykdant įsipareigojimus pagal Sutartį. 
13.6. Sutartyje ir jos prieduose nurodyti asmens duomenys be atskiro kitos Šalies sutikimo negali būti perduoti tretiesiems asmenims, išskyrus Nuomotojo nurodytus subtiekėjus ir Gavėją (jei toks nurodytas), kurie yra pasitelkiami Sutarties vykdymui, ir tik tais atvejais, kai tai yra būtina Sutarties vykdymui arba tokių duomenų neatskleidimas sukeltų itin didelius sunkumus vykdant Sutartį. Jei subtiekėjas Sutarties specialiosios dalies numatyta tvarka yra keičiamas, turi būti gautas atskiras kitos Šalies sutikimas dėl duomenų perdavimo. 
13.7. Jei Sutarties vykdymo metu paaiškėja, kad yra tvarkomi asmens duomenys, kurie nėra aptarti Sutarties sąlygose, Šalys turi nedelsdamos informuoti viena kitą dėl tokių duomenų ir išlaikyti šių duomenų konfidencialumą. Nustačius, kad yra tvarkomi Sutartyje nenumatyti asmens duomenys, yra pildomas Sutarties specialiosios dalies 9 punktas. 
13.8. Visi asmens duomenys, kurie buvo tvarkomi siekiant įvykdyti Sutartyje numatytus įsipareigojimus, gali būti tvarkomi iki to momento, kai pasibaigia Šalių prievolės pagal Sutartį. Gali būti nenaikinami tik tokie asmens duomenys, kurių sunaikinimas reikštų neprotingai dideles laiko ar finansines sąnaudas ar būtų nepateisinamas Sutarties rezultato naudojimo tikslais. 
13.9. Šalys privalo imtis pakankamų techninių ir organizacinių priemonių informacijos saugumui ir konfidencialumui užtikrinti. Apie bet kokį pagal Sutartį tvarkomų asmens duomenų pažeidimą Šalys viena kitą informuoja per 1 (vieną) darbo dieną. Pranešime apie pažeidimą privalo būti nurodytas pažeidimo pobūdis, galimos pažeidimo pasekmės ir priemonės, kurių buvo imtasi pažeidimo padariniams panaikinti ar sušvelninti.
13.10. Šalys neatlygina viena kitos patirtų išlaidų ir nuostolių dėl asmens duomenų tvarkymo įsipareigojimų pagal šią Sutartį vykdymo.

14. Baigiamosios nuostatos
14.1. Sutartis sudaryta lietuvių / anglų, lietuvių ir anglų kalbomis dviem / keturiais egzemplioriais (po vieną / du kiekvienai Šaliai) (taikoma priklausomai nuo to, kokiomis kalbomis bus sudaroma Sutartis). Abu tekstai autentiški ir turi vienodą teisinę galią. Atsiradus neatitikimų tarp tekstų lietuvių ir anglų kalbomis, pirmenybė teikiama tekstui anglų kalba (taikoma, jeigu Sutartis sudaroma su užsienio nuomotoju lietuvių ir anglų kalbomis).
14.2. Šią Sutartį sudaro bendroji ir specialioji dalys bei priedas (-ai). Visi šios Sutarties priedai yra neatskiriama Sutarties dalis. 
14.3. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.
14.4. Pažeidęs šios Sutarties 14.3 papunktyje nurodytą įpareigojimą, Nuomotojas moka Nuomininkui 5 (penkis) proc. Sutarties / pasiūlymo kainos dydžio Šalių iš anksto sutartų minimalių nuostolių sumą, jeigu Sutarties specialiojoje dalyje nenustatyta kitaip.
14.5. Nuomotojas garantuoja, kad turi visas Sutarties įvykdymui reikalingas licencijas. Nuomotojas įsipareigoja atlyginti Nuomininkui nuostolius, jeigu Nuomininkui būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant. 
14.6. Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).
14.7. Subtiekėjo / subteikėjo pavadinimas, jo vykdomų sutartinių įsipareigojimų dalis yra nurodyti Sutarties specialiojoje dalyje.
14.8. Sutartyje nustatyto subtiekėjo / subteikėjo pakeitimas kitu subtiekėju / subteikėju įforminamas rašytiniu Sutarties pakeitimu (taikoma, jei Nuomininkas  juos numato pasitelkti).
14.9. Nuomotojo paskirtas asmuo, kuris atstovauja Nuomotojui, priiminėja ir tvirtina Nuomininko teikiamus nuomos objekto užsakymus, dalyvauja susitikimuose su Nuomininku ir atlieka kitus veiksmus, būtinus tinkamam šios Sutarties vykdymui, yra nurodytas Sutarties specialiojoje dalyje. 
14.10. Nuomininko paskirtas asmuo, kuris atstovauja Nuomininkui, teikia Nuomotojui nuomos objekto užsakymus, dalyvauja susitikimuose su Nuomotoju ir atlieka kitus veiksmus, būtinus tinkamam šios Sutarties vykdymui, yra nurodytas Sutarties specialiojoje dalyje.

Biuro konteinerių nuomos sutarties
20___ m. __________ d. Nr. __________
1 priedas
BIURO KONTEINERIO NUOMOS
TECHNINĖ SPECIFIKACIJA

2026 m. rugpjūčio mėn. 27 d. Nr. TS-9
Vilnius

1. Pirkimo objekto paskirtis: 
Biuro konteineris sudarytas iš vieno ar kelių konteinerių, skirtas kariams dirbti įvairiais metų laikais.
1. Privalomieji techniniai reikalavimai:
2.1. Biuro konteineris privalo būti pritaikytas panaudoti Lietuvos klimatinėje juostoje esant:
2.2. temperatūriniam rėžimui nuo -35º iki +40º C;  100 % oro drėgmei prie +35º C temperatūros;  1,0 g/m dulkėtumui; intensyviems krituliams iki 180 mm/m² (lietus, sniegas arba kruša); 20 m/sek. vėjo greičiui. Biuro konteineriai turi būti atskiri, su galimybe sujungti po kelis ir daugiau konteinerius (ilgosiomis ir trumposiomis sienomis).
2.3. Išoriniai išmatavimai, mm: ilgis – 6058(±50); plotis – 2435 (±50); aukštis – 2800(±50).
2.4. Durų angos išmatavimai nominalūs, mm: plotis – 810 (± 50); aukštis – 2000 ( ± 50).
2.5. Biuro konteineris pagaminamas suvirinant plieno konstrukcijas, kurios užtikrintų atsparumą klimatiniams poveikiams (atsparios korozijai), visos konstrukcijos detalės privalo būti padengtos antikorozine danga.
2.6. Biuro konteinerio vidus (sienos, lubos, grindys) turi būti padengtas lengvai išvaloma, drėgmei nepralaidžia ir žmogaus sveikatai nekenksminga medžiaga. Grindys padengtos neslidžia, lengvai valoma danga. Durų konstrukcija turi būti atspari korozijai, vidaus užpildas akmens vata, putų polistirolas ar kitos apšiltinimo medžiagos. Duryse sumontuotos spynos ir rankenos. Biuro konteineriuose įrengti varstomi plastikiniai langai turi būti su stiklo paketu ir išorinėmis tvirtos medžiagos žaliuzėmis, kurias iš išorės negalima būtų atidaryti (tikslus langų kiekis, tiksli durų ir langų vieta derinama su užsakovu).
2.7. Biuro konteineriai turi būti tinkami naudoti: tvarkingi, nesulankstytos konstrukcijos, be deformacijų, korozijos židinių, įtrūkimų. Išorės ir vidaus apdaila nesusidėvėjusi, dažai neatsilupę, švarios, dažytos šviesia spalva sienos, grindų danga nenusitrynusi, veikiantys be užstrigimų langų ir durų mechanizmai, sandarūs langai ir durys. Biuro konteinerių sienos, grindys ir lubos/stogas turi būti apšiltinti termoizoliacine medžiaga. Apšiltintų biuro konteinerio sienų šilumos perdavimo koeficientas turi būti ne didesnis kaip 0.5 W/m2K, grindų – ne didesnis kaip 0.45 W/m2K, stogo - ne didesnis kaip 0.34 W/m2K, langų – ne didesnis kaip 1.4 W/m2K.
3. Biuro konteinerio įrengimas:
3.1. Biuro konteinerio viduje turi būti galimybė pritvirtinti magnetines ar kamštines lentas, projektorius bei kitus biuro reikmenis. 
3.2. Kiekviename biuro konteineryje turi būti:
· 1 stalas, kurio matmenys (I × P × A) – 100 × 50 × 80 cm (±5 cm);
· 3 kėdės su atlošais.
Stalas ir kėdės turi būti pagaminti iš medžiagų, kurias galima lengvai valyti ir dezinfekuoti. Kėdžių sėdimoji ir atraminės dalys turi būti pagamintos iš odos, dirbtinės odos, plastiko arba lygiavertės lengvai valomos ir dezinfekuojamos medžiagos.
Baldai perduodami Užsakovui naudoti visą nuomos laikotarpį ir įtraukiami į perduodamų materialinių vertybių aprašą.
3.3. Biuro konteineriai tiekėjo priemonėmis turi būti atvežti, pastatyti ir paruošti eksploatacijai užsakovo nurodytoje vietoje Lietuvos teritorijoje, prijungiant prie išorės tinklų ir „Perdavimo - priėmimo aktu“ perduoti veikiantys užsakovui nuomos laikotarpiui. Taip pat turi būti pateiktas perduodamų nuomojamų materialinių vertybių, esančių biuro konteineryje aprašas.  
3.4. Tiekėjas turi teisę ir galimybę prieš biuro konteinerio pristatymą įvertinti jo pastatymo vietą ir nustatyti paruošiamuosius darbus, būtinus saugiam biuro konteinerio pastatymui ir tinkamam jo funkcionavimui.
Apie nustatytus papildomus reikalavimus Tiekėjas turi informuoti Užsakovą prieš atlikdamas biuro  konteinerio pristatymo ir pastatymo darbus.
3.5. Pasibaigus nuomos laikotarpiui, tiekėjas savo priemonėmis turi išmontuoti ir išvežti biuro konteinerius bei perduoti tvarkingą teritoriją užsakovui. 
3.6. Užsakovas turi teisę biuro konteineriuose naudoti visus jo darbui reikalingus elektros prietaisus, neviršijant biuro konteinerio elektros instaliacijai ir maitinimo šaltiniui leidžiamos apkrovos.
3.8. Užsakovas turi teisę papildomai apstatyti biuro konteinerį baldais ir kita darbui reikalinga įranga, jeigu tai nepažeidžia biuro konteinerio konstrukcijų, elektros instaliacijos, priešgaisrinės saugos ir kitų eksploatacijos reikalavimų.
3.9. Tiekėjo darbuotojai, vykdydami darbus Lietuvos kariuomenės padalinyje, privalo laikytis konkrečiame padalinyje nustatytų vidaus tvarkos, saugos, patekimo į teritoriją ir kitų teisėtų reikalavimų.
3.10. Tiekėjas savo darbuotojus, vykdančius darbus Užsakovo teritorijoje, turi aprūpinti darbui reikalingais įrankiais, darbo ir asmeninėmis apsaugos priemonėmis bei užtikrinti darbuotojų saugą ir sveikatą teisės aktų nustatyta tvarka.
3.11. Biuro konteinerio gamybai panaudotos medžiagos, konstrukcijos, detalės, įrenginiai ir įranga turi atitikti jiems taikomus Lietuvos Respublikos ir Europos Sąjungos teisės aktų bei techninių standartų reikalavimus.
3.12. Tiekėjas turi pateikti Užsakovui atitiktį patvirtinančius dokumentus, jeigu jų pateikimas yra numatytas teisės aktuose arba techniniuose reikalavimuose. Biuro konteinerio ir jame esančių įrenginių eksploatacijos instrukcijos turi būti pateiktos lietuvių ir anglų kalbomis.

4. Garantiniai reikalavimai:
4.1. Tiekėjas turi užtikrinti biuro konteinerio ir jame esančios įrangos tinkamą kokybę bei tinkamumą naudoti pagal paskirtį visą nuomos laikotarpį.
4.2. Tiekėjas turi užtikrinti nepertraukiamą biuro konteinerio funkcionavimą. 
4.3. Gavęs Užsakovo informaciją apie biuro konteinerio elektros instaliacijos, šildymo, vėsinimo, durų, langų ar kitos Tiekėjo įrangos gedimą:
· darbo dienomis ir darbo valandomis Tiekėjas privalo pradėti gedimo šalinimą ne vėliau kaip per 12 val. nuo pranešimo gavimo;
· ne darbo valandomis gavęs pranešimą Tiekėjas privalo pradėti gedimo šalinimą ir, kiek techniškai įmanoma, pašalinti gedimą ne vėliau kaip per 24 val. nuo pranešimo gavimo.
Jeigu gedimo pašalinti per nustatytą terminą neįmanoma, Tiekėjas privalo, suderinęs su Užsakovu, pakeisti sugedusią įrangą lygiaverte arba geresnių charakteristikų įranga.
4.4. Techninė priežiūra turi būti teikiama tiekėjo priemonėmis (medžiagomis, preparatais, detalėmis, atsarginėmis dalimis ir t. t.), įranga, technika, įrankiais ir transportu. Techninei priežiūrai atlikti naudojamos priemonės, turinčios cheminių medžiagų, pačios cheminės medžiagos bei preparatai turi turėti saugos duomenų lapus. 
4.5. Tiekėjas privalo skirti asmenį, atsakingą už techninės priežiūros organizavimą, kokybę ir kontrolę.
5. Papildomi biuro konteinerio reikalavimai:
5.1. Biuro konteineryje turi būti:
5.2. Šildymas ir vėsinimas Konteineryje turi būti įrengta šildymo sistema, užtikrinanti ne žemesnę kaip +20 °C temperatūrą. Šildymo sistema gali būti sudaryta iš elektrinių šildytuvų, oro kondicionavimo sistemos su šildymo funkcija arba jų derinio. 
5.3. Atsižvelgiant į metų laiką, oro sąlygas ir Užsakovo poreikį, biuro konteineris turi būti aprūpintas oro kondicionavimo (klimato kontrolės) sistema, užtikrinančia patalpų vėsinimą, o prireikus – ir šildymą, siekiant palaikyti tinkamas darbo sąlygas biuro konteinerio viduje. Šiam reikalavimui įvykdyti gali būti naudojamas tiek stacionarus, tiek nešiojamasis oro kondicionierius. Oro kondicionavimo sistemos tipas ir kiekis  kiekvienu atveju turi būti suderinamas su Užsakovu, teikiant užsakymą.
5.4. Elektros įranga turi būti įrengta vadovaujantis Elektros saugos taisyklių reikalavimais, elektros ir įžeminimo instaliacija, kuri užtikrintų biuro konteinerinio biuro namelio apšvietimą ir šildymą bei saugų jo eksploatavimą. Turi būti įrengti kištukiniai lizdai su įžeminimo kontaktu, šviestuvai, šviestuvų jungiklis. 
5.5. Biuro konteinerio išorėje sumontuota elektros pajungimo jungtis, kuri transportavimo metu sandariai uždengiama, maitinimo įtampa – 230/400 V, 50 Hz. 
5.6. Užsakant biuro konteinerį į vietą, prijungimo kabelio, skirto biuro konteineriui prijungti prie elektros generatoriaus arba elektros transformatorinės, ilgis kiekvienu atveju turi būti suderinamas su Užsakovu, teikiant užsakymą, bet negali būti ilgesnis nei 30 m.
5.7. Biuro konteineryje turi būti įrengti šviestuvai su jungikliais, elektros pajungimo dėžutė. Išorinėje biuro konteinerio pusėje turi būti įrengti 380–230 V elektros pajungimo lizdai, kurie transportavimo metu turi būti sandariai uždengiami. Visi elektros pajungimo elementai turi būti įrengti taip, kad būtų galima lengvai prisijungti prie išorinių elektros tinklų. 
5.8. Visa tiekėjo perduodama įranga turi būti apdrausta nuo trečiųjų asmenų, Užsakovo ir jo darbuotojų padarytos žalos.

6.Biuro konteinerių nuomos, su fiksuota pristatymo kaina, statymo vietos:
6.1. Pabradės Geležinkelio stotis (pakrovimo rampa);
6.2. Kauno intermodalinis terminalas (Palemonas);
6.3. Pažeimenės traukinių stotis (pakrovimo rampa);
6.4. Gaižiūnų geležinkelio stotis (pakrovimo rampa);
6.5. Kalvarijos pasienio kontrolės punktas (sunkvežimių stovėjimo aikštelė).

7. Papildomi biuro konteinerio nuomos reikalavimai:
7. 1. Pristatant biuro konteinerį į kitas vietas apmokėjimas už nuomą (su pakrovimu/iškrovimu) ir nuvažiuotus kilometrus nuo artimiausio nuomos padalinio iki pristatymo vietos.


Biuro konteinerių nuomos sutarties

2 priedas
Biuro konteinerių nuomos įkainiai

	Eil. Nr.
	Pavadinimas
	Mato vienetas
	Kiekis
	Įkainis
Eur
Be PVM
	PVM tarifas, %

	Įkainis
Eur
su PVM

	1
	Vieno konteinerio paros nuoma
	para
	1
	
	
	

	2
	Vieno konteinerio savaitės nuoma
	savaitė
	1
	
	
	

	3
	Vieno konteinerio mėnesio nuoma
	mėnuo
	1
	
	
	

	4
	Vieno konteinerio atvežimas į Pabradės geležinkelio stotį (pakrovimo rampą) ir pasiėmimas pasibaigus nuomai
	vnt.
	1
	
	
	

	5
	Vieno konteinerio atvežimas į Kauno intermodalinį terminalą (Palemoną) ir pasiėmimas pasibaigus nuomai
	vnt.
	1
	
	
	

	6
	Vieno konteinerio atvežimas į Pažeimenės traukinių stotį (pakrovimo rampą) ir pasiėmimas pasibaigus nuomai
	vnt.
	1
	
	
	

	7
	Vieno konteinerio atvežimas į Gaižiūnų geležinkelio stotį (pakrovimo rampą) ir pasiėmimas pasibaigus nuomai
	vnt.
	1
	
	
	

	8
	Vieno konteinerio atvežimas į Kalvarijos pasienio kontrolės punktą (sunkvežimių stovėjimo aikštelę) ir pasiėmimas pasibaigus nuomai
	vnt.
	1
	
	
	

	9
	Vieno konteinerio atvežimas į kitas Lietuvos Respublikos teritorijos vietas ir pasiėmimas pasibaigus nuomai*
	km
	1
	
	
	


*Įkainis apima vieno konteinerio atvežimą į Nuomininko nurodytą vietą ir jo pasiėmimą pasibaigus nuomai. Mokėtinas kiekis apskaičiuojamas konteinerių skaičių padauginus iš vienos krypties kelio atstumo nuo artimiausio Nuomotojo nuomos padalinio iki pristatymo vietos. Grįžimo kilometrai papildomai neskaičiuojami.
Lentelėje nurodytas kiekis „1“ yra įkainio apskaičiavimo bazė ir nereiškia įsipareigojimo užsakyti nurodytą kiekį. Atsiskaitoma už faktinę nuomą ir faktiškai suteiktas susijusias paslaugas.
Nuomos įkainių taikymo tvarka. Nuomos mokestis apskaičiuojamas už kiekvieną nuomos objektą atskirai. Už pilnus nuomos mėnesius taikomas mėnesio įkainis, už po jų likusias pilnas savaites – savaitės įkainis, o už likusias kalendorines dienas – paros įkainis. Jeigu nuomos laikotarpis trumpesnis nei vienas nuomos mėnuo, taikomi savaitės ir paros įkainiai.
Nuomos mėnesiai skaičiuojami nuo nuomos mokesčio skaičiavimo pradžios dienos. Kiekvienas nuomos mėnuo baigiasi dieną prieš atitinkamą paskesnio kalendorinio mėnesio dieną, nustatomą pagal pradinę nuomos mokesčio skaičiavimo datą. Jeigu atitinkamos dienos tame mėnesyje nėra, nuomos mėnuo baigiasi paskutinę to mėnesio dieną. Kitas nuomos mėnuo prasideda kitą dieną po ankstesnio nuomos mėnesio pabaigos. Savaitę sudaro 7 kalendorinės dienos. Tas pats nuomos laikotarpis pakartotinai neapmokestinamas.
Nuomotojo nuomos padalinių, nuo kurių skaičiuojamas atstumas, adresai:
________________________________________________________________________________________________________________________________________________________________

